09/07/2009 | Administración LocalMunicipal
Vilagarcía de Arousa
Urbanismo expedientes

EDICTO A Alcaldesa Presidenta dictou, con data 13/5/2009, resolución pola que se notifica a orde de execución de obras n°29/09 a Dona Mercedes Martínez Mosquera, como propietaria do inmoble sito na rúa Vista Alegre n° 54, en Vilagarcía de Arousa, ordenándoselle que proceda a eliminación do lixo acumulado no interior da parcela, a limpeza da vexetación que medra incontrolada e solicite licenza municipal para as obras que a continuación se detallan, no prazo máximo VINTE DÍAS, contados a partir da notificación da presente resolución: - Eliminación das partes da carpintería, tellas, canos, revestimentos e cornixas que teñan perigo de desprenderse, podendo chegar a caer á vía pública. - Eliminación das posibles vías de auga que aceleren a degradación do inmoble. Reparación dos revestimentos desprendidos, sobre todo onde a estructura metálica queda á intemperie. - Aseguramento das carpinterías para evitar desprendementos, así como o acceso incontrolado ao inmoble. - Limpeza eficaz da fachada e incluso caleado da mesma para manter un mínimo de presenza estética e de salubridade. Asemade, informáselle que o citado inmoble ao atoparse no Catálogo Municipal de edificios a conservar, é necesario autorización da Comisión Territorial de Patrimonio. Intentada a notificación ao interesado o día 26/5/2009, ás 11,10 horas e o día 28/5/2009, ás 11,15 horas, no último domicilio coñecido, sen que se puidera practicar a mesma por ser devoltos pola oficina de correos por estar ausente, e ao abeiro do disposto no artigo 59.5 da Lei 30/1992, de 26 de novembro, de réxime xurídico das Administracións Públicas, modificada pola Lei 4/1999 (LRXPAC), notifícaselle á interesada a devandita resolución mediante a publicación do presente edicto no Taboleiro de anuncios e no BOP. Tendo en conta que, en atención ao previsto no art.61 da LRXPAC, o acto non se publica na súa integridade, fáiselle saber á interesada que o texto íntegro da resolución que se notifica se encontra ao seu dispor na Xerencia de urbanismo, sito no edificio do Concello, Pza. Ravella n°1, 4° andar, Vilagarcía de Arousa, podendo, no prazo de DEZ DÍAS, contados a partir da publicación deste edicto no Boletín Oficial da Provincia, alegar e presentar os documentos e xustificacións que estime convenientes ó seu dereito, interrumpiéndose neste caso os prazos indicados nos apartados anteriores. Contra a presente resolución, que pon fin á vía administrativa, poderá interpoñer, potestativamente, recurso de reposición ante a Sra. Alcaldesa, no prazo de un mes contado a partir do día seguinte ao da publicación deste edicto, ou ben, se non exercen o seu dereito a presentar recurso potestativo de reposición, poderá interpoñer directamente o recurso contencioso - administrativo, no prazo de dous meses, ante o Xu! gado Contencioso Administrativo en cuxa circunscrición radique o inmoble afectado, conforme o disposto no art.14.1°, regra terceira da Lei 29/1998, do 13 de xullo, reguladora da xurisdicción contencioso - administrativa. Para que conste e Ile sirva de notificación á interesada, en cumprimento do disposto no art.59.5 da LRXPAC, expido e asino este edicto. Vilagarcía de Arousa, 17 de xuño de 2009 A ALCALDESA PRESIDENTA Asdo. Mª Dolores García Giménez